ಸೈಫ್ ಆಲಿ ಖಾನ್ ಪುತ್ರನನ್ನು ಲಾಂಚ್ ಮಾಡ್ತಿದ್ದಾರೆ ನಿರ್ಮಾಪಕ ಕರಣ್‌ ಜೋಹರ್

ಬಾಲಿವುಡ್(Bollywood) ಸ್ಟಾರ್ ನಿರ್ಮಾಪಕ ಕರಣ್ ಜೋಹರ್ ಸಾಕಷ್ಟು ಸ್ಟಾರ್ ಕಿಡ್ಸ್‌ನ ಲಾಂಚ್ ಮಾಡಿದ್ದಾರೆ. ಆಲಿಯಾ ಭಟ್, ವರುಣ್ ಧವನ್ ಹೀಗೆ ಸಾಕಷ್ಟು ಸ್ಟಾರ್ ಮಕ್ಕಳ ಎಂಟ್ರಿಗೆ ಕರಣ್ ಜೋಹರ್ ಸಾಥ್ ನೀಡಿದ್ದಾರೆ. ಇದೀಗ ಸೈಫ್ ಆಲಿ ಖಾನ್ (Saif Ali Khan) ಪುತ್ರ ಇಬ್ರಾಹಿಂ ಆಲಿ ಖಾನ್ ಲಾಂಚ್‌ಗೆ ಕರಣ್ ಜೋಹರ್ (Karan Johar) ಸಾಥ್ ನೀಡುತ್ತಿದ್ದಾರೆ.

ಬಿಟೌನ್‌ನ ಅದೆಷ್ಟೋ ಸೂಪರ್ ಸ್ಟಾರ್‌ಗಳ ಮಕ್ಕಳ ಎಂಟ್ರಿಗೆ ಕಾರಣವಾಗಿರೋದೇ ಕರಣ್ ಜೋಹರ್ ಹೀಗಿರುವಾಗ ಮತ್ತೊಬ್ಬ ಸ್ಟಾರ್ ನಟ ಪುತ್ರನಿಗೆ ಗ್ರ್ಯಾಂಡ್ ಆಗಿ ಲಾಂಚ್ ಮಾಡಲು ಮುಂದಾಗಿದ್ದಾರೆ. ಡಿಫರೆಂಟ್ ಕಥೆಯ ಮೂಲಕ ಇಬ್ರಾಂಹಿಂಗೆ (Ibrahim Ali Khan) ಲಾಂಚ್ ಮಾಡಲು ತೆರೆಮರೆಯಲ್ಲಿ ಸಖತ್ ತಯಾರಿ ನಡೆಯುತ್ತಿದೆ. ಇದನ್ನೂ ಓದಿ:ʻಸಿಂಧೂರ ಲಕ್ಷ್ಮಣʼನಾಗಿ ಬರಲಿದ್ದಾರೆ ನಟ ಧನಂಜಯ

ಈಗಾಗಲೇ ಕರಣ್ ನಿರ್ಮಾಣದ ರಣ್‌ವೀರ್, ಆಲಿಯಾ ನಟನೆಯ `ರಾಕಿ ಔರ್ ರಾಣಿ ಕಿ ಪ್ರೇಮ್ ಕಹಾನಿ’ ಚಿತ್ರಕ್ಕೆ ಇಬ್ರಾಹಿಂ ಆಲಿ ಖಾನ್ ಸಹಾಯಕ ನಿರ್ದೇಶಕನಾಗಿ ಕೆಲಸ ಮಾಡಿದ್ದಾರೆ.ಈಗ ಅವರ ನಿರ್ಮಾಣದ ಹೊಸ ಚಿತ್ರದಲ್ಲಿ ನಾಯಕನಾಗಿ ಮಿಂಚಲು ರೆಡಿಯಾಗಿದ್ದಾರೆ.

ಇನ್ನೂ ಸೈಫ್ ಪುತ್ರಿ ಸಾರಾ ಬಾಲಿವುಡ್‌ನಲ್ಲಿ ಮಿಂಚುತ್ತಿದ್ದಾರೆ ಈ ಬೆನ್ನಲ್ಲೇ ಚಿತ್ರರಂಗಕ್ಕೆ ಮಗನ ಎಂಟ್ರಿ ಕೂಡ ಆಗುತ್ತಿದೆ.